S-69/2010

Mál þetta, sem þingfest var þann 11. mars sl. og dómtekið 24. mars sl., var höfðað með ákæru lögreglustjórans á Selfossi, dagsettri 26. febrúar 2010, á hendur M-kvk-þgf B. G-kvk-þgf, kt. 000000-0000, Búðarstíg 3, Eyrarbakka,

„fyrir þjófnað

með því að hafa, sunnudaginn 6. desember 2009 í Gallery Gónhól á Eyrarbakka stolið einni dós af jólaöli og einu skinnarmbandi, en ákærða stakk vörunum í hvítan plastpoka og gekk með þær út af markaði er haldinn var á umræddum stað, án þess að greiða fyrir þær.

Telst brot ákærðu varða við 1. mgr. 244. gr. almennra hegningarlaga, nr. 19 frá 1940.

Þess er krafist að ákærða verði dæmd til refsingar og til greiðslu alls sakarkostnaðar.“

Fyrir dóminum krafðist ákærða sýknu og að sakarkostnaður yrði lagður á ríkissjóð.

Til vara krafðist ákærða vægustu refsingar sem lög leyfa.

I.

Upphaf máls þessa er að lögreglan á Selfossi fékk tilkynningu um að kona hafi verið að stela vörum inni í Gónhól og einnig að grunur væri um að meira þýfi væri á henni eða í bifreið á hennar vegum. Þegar lögregla kom á vettvang tók G-kk-nf S-kk-nf J-kk-nf á móti henni framan við Gónhól og kvaðst hafa staðið M-kvk-þf að því að stela 0,5 l dós af jólaöli inni í kaffihúsinu í Gónhól. Kvað hann M-kvk-þf hafa tekið öldósina og stungið henni í hvítan plastpoka og því næst gengið rakleiðis út. Kvaðst G-kk-nf hafa sagt ákærðu að fara aftur inn og greiða fyrir ölið sem hún hefði gert. Í þeim töluðu orðum hefði ákærða komið gangandi mjög hratt út úr Gónhól, fram hjá þeim. Rétt á eftir hefði S-kvk-nf komið hlaupandi út og bent á ákærðu og sagt hana hafa stolið frá sér skinnarmbandi. Lögreglan hefði því farið á eftir ákærðu sem hefði hraðað sér á bak við frystihúsið. Ákærða hefði orðið ósátt við afskipti lögreglunnar þegar þjófnaður var borinn upp á hana og neitaði að hafa stolið nokkru.

Skýrslur fyrir dómi.

Ákærða kom fyrir dóminn og kvaðst hafa verið í Gónhól umrætt sinn. Hún hefði farið í kæli og tekið út jólaöl og gengið með dósina frá kælinum og fengið sér sopa þar sem hún hefði verið mjög þyrst. Hún hefði litið í veski sitt og séð þá að peningaveski hennar var ekki í veskinu hennar. Hún hefði því lagt dósina frá sér í glugga og farið út í bíl og sótt pening, farið með dósina að kassanum og greitt fyrir dósina. Í framhaldi hefði hún farið út og fengið sér að reykja. Aðspurð hvort hún hefði farið með dósina út áður en hún greiddi fyrir hana neitaði ákærða því. Aðspurð kvað hún rangt eftir sér haft í lögregluskýrslu að hún hafi farið út með dósina án þess að borga hana. Hún hefði síðan hent dósinni í ruslatunnu þegar hún hafði drukkið úr henni. Kvað hún rangt eftir vitni haft að hún hafi sett dósina ofan í poka og gengið rakleitt með hana út án þess að greiða fyrir hana. Hún hefði borgað dósina hjá Ö-kvk-þgf.

Aðspurð um armbandið kvaðst ákærða hafa verið að kaupa pils hjá S-kvk-þgf á handverksmarkaði í Gónhól. S-kvk-nf hefði einnig verið að selja armbönd með sel á sem skraut. Ákærða hefði tekið pilsið upp af borðinu og sett það í poka en armbandið hefði þvælst með pilsinu í pokann. Ákærða kvaðst hafa uppgötvað á leiðinni út í bíl að armbandið væri í pokanum. Hún hefði þá verið búin að greiða fyrir öldósina. Kvaðst ákærða hafa brotið af sér áður og því „frosið“ þegar hún uppgötvaði að armbandið var í pokanum. Kvaðst ákærða hafa farið með pokann með pilsinu í og hent honum inn í bílinn sinn. Þegar hún hefði séð lögregluna þá hefði hún frosið og farið bak við hús þar sem hún hefði verið í sjokki. Aðspurð nánar út í framburð sinn fyrir lögreglu kvaðst ákærða bara hafa bullað við skýrslutöku hjá lögreglu. Ákærða kvaðst hafa greitt 10.500 krónur fyrir pilsið en hún hefði pantað það deginum áður og seljandinn breytt pilsinu fyrir hana. Framburður S-kvk-ef T-kvk-ef fyrir lögreglu var borinn undir ákærðu og kvað hún hann rangan. Aðspurð kvað hún gos vera greitt hjá Ö-kvk-þgf sem reki Hux en aðrar vörur séu yfirleitt greiddar í hverjum sölubás fyrir sig.

G-kk-nf S-kk-nf J-kk-nf, 000000-0000, kvaðst hafa verið í Gónhól umrætt sinn og séð hvar ákærða gekk að kæli í versluninni og hefði tekið þaðan gosdós, sett hana ofan í poka og gengið út án þess að greiða fyrir hana. Kvaðst hann hafa farið út á eftir henni og spurt hana hvort hún ætlaði ekki að greiða fyrir dósina. Kvaðst hann hafa beðið hana hreint út að fara inn og greiða fyrir jólaölið. Í framhaldi af því hefði aðvífandi fólk farið að spá í hvort ákærða hefði tekið eitthvað meira ófrjálsri hendi. Komið hefði í ljós að hún hefði verið með jólakort í veskinu frá móður G-kk-ef sem hún hafði ekki greitt fyrir. Aðspurður kvað hann ákærðu hafa gengið út með dósina og opnað hana eftir að hún kom út úr húsinu. Hún hefði verið með dósina í hvítum poka.

S-kvk-nf H. T-kvk-nf, kt. 000000-0000, kom fyrir dóminn og kvaðst hafa verið með sölubás í Gónhól umrædda helgi. Ákærða hefði komið á laugardeginum og pantað pils sem hefði þurft að breyta. Kvaðst S-kvk-nf hafa gert það á laugardeginum og komið með pilsið aftur í Gónhól degi síðar og afhent ákærðu. Ákærða hefði greitt með kreditkorti og S-kvk-nf þurft að snúa sér frá ákærðu við að renna kortinu í gegnum posann. Þegar hún hefði snúið sér aftur að ákærðu þá hefði S-kvk-nf tekið eftir því að ákærða var að fylla pokann hjá sér af vörum. S-kvk-nf kvaðst hafa spurt ákærðu hvað hún væri að gera og ákærða þá hent því sem hún hafði sett í pokann út í loftið og rokið í burtu án þess að taka kreditkortið með sér. M-kk-nf, sem var með henni, hefði farið á eftir ákærðu með kreditkort ákærðu og afhent henni. S-kvk-nf kvaðst síðan hafa rætt við konu á næsta bás um atburðinn og þá hefði M-kk-nf bent S-kvk-þgf á að ákærða hefði mátað armbönd í sölubásnum og S-kvk-nf tekið eftir því að armband með sel á vantaði. Hún hefði því farið á eftir ákærðu sem var þá á leið aftur inn í húsið í fylgd með G-kk-þgf. S-kvk-nf kvaðst hafa fengið að kíkja í pokann hjá ákærðu en ekki séð annað en pilsið. Ákærða hefði neitað því að vera með armband á sér. Ákærða hefði síðan farið með pokann út í bifreið sína og komið aftur inn í Gónhól. Lögreglan hefði komið í framhaldi, hugsanlega tíu mínútum síðar, og rætt við ákærðu. S-kvk-nf kvaðst hafa verið við hlið lögreglunnar þegar lögreglan leit inn í bifreið ákærðu og fann pokann með pilsinu og armbandinu. Aðspurð kvaðst S-kvk-nf hafa sett pilsið sjálf í pokann, ákærða hefði ekki gert það. S-kvk-nf kvað ákærðu hafa greitt 7.000 krónur inn á pilsið daginn áður, en pilsið hefði kostað 13.500 krónur. Þá hefði hún einnig greitt 3.500 krónur fyrir húfuna. Ákærða hefði síðan greitt fyrir armbandið eftir að skýrsla hafði verið tekið af henni hjá lögreglunni. Því hefði ákærða greitt á laugardeginum 10.500 krónur. Þegar hún hefði fengið húfuna afhenta hefði ákærða sagst ekki vilja húfuna. Því hefði ákærða greitt 3.000 krónur til viðbótar þannig að í heildina greiddi ákærða 13.500 krónur fyrir pilsið. S-kvk-nf kvað ákærðu hafa spurt sig hvort hún myndi falla frá kæru á hendur henni en S-kvk-nf neitað því.

M-kk-nf P-kk-nf S-kk-nf lögreglumaður kom fyrir dóminn og kvaðst hafa farið í útkall vegna þessa máls. Kvaðst hann hafa hitt G-kk-þf fyrir utan Gónhól og skýrt málið fyrir þeim. Hefði ákærða þá komið út úr Gónhól og farið aftur fyrir frystihúsið. S-kvk-nf hefði komið út á eftir ákærðu og bent lögreglunni á ákærðu. Þeir hefðu því leitað ákærðu uppi og rætt við hana inni í lögreglubifreiðinni. Ákærða hefði neitað sakargiftum og neitað að vera á bifreið en að lokum samþykkt leit í bifreið sinni. Þar hefði poki verið í framsæti bifreiðar hennar með pilsi í og armbandi. Undir pokanum hefði öldós verið. Kvað hann ákærðu síðar sama dag hafa komið á lögreglustöðina og framvísað kvittun fyrir armbandinu.

D-kk-nf Ó-kk-nf G-kk-nf lögreglumaður kom fyrir dóminn og kvaðst hafa farið í útkall vegna þessa máls. Greindi hann eins frá og M-kk-nf P-kk-nf. Kvað hann ákærðu hafa verið mjög ruglingslega á vettvangi. Aðspurður kvað hann ákærðu hafa verið spurða út í armbandið en ákærða ekki kannast neitt við það. Þá hefði ákærða sagt lögreglunni að hún hefði keypt pils en dóttir hennar hefði tekið pilsið og farið með það til Reykjavíkur.

III.

Ákærða neitaði sök fyrir dóminum. Kvaðst hún hafa greitt fyrir gosið áður en hún fór með dósina út úr húsinu. Þá kvað hún armbandið hafa slæðst í pokann með pilsinu um leið og hún setti pilsið í pokann og hafi hún ekki vitað um það fyrr en eftir á. Ákærða skýrði framkomu sína eftir að hún uppgötvaði armbandið í pokanum þannig að hún hafi frosið þar sem hún væri með dóma vegna þjófnaðar á herðum sér. Í gögnum málsins er að finna upplýsingaskýrslu lögreglu og góða lýsingu á aðkomu lögreglunnar. Kemur þar fram að vitnið G-kk-nf S-kk-nf J-kk-nf hafi lýst því fyrir lögreglu að ákærða hafi tekið öldós úr kæli í Gónhól og farið með hana út úr húsi án þess að greiða fyrir hana. Þá kom fram fyrir dóminum að umræddur goskælir hafi verið í umráðum kaffi- og veitingasölunnar í Gónhól sem „A-kvk-nf“ sá um. Ákærða kvað fyrir dómi rannsókn málsins vera ábótavant og ekki hægt að sakfella hana fyrir þjófnað á gosdósinni þar sem enginn hefði krafist refsingar vegna þess brots. Brot gegn hegningarlögum nr. 19/1940 varða refsingu nema annað sé tekið fram að öðrum skilyrðum uppfylltum. Rannsókn á broti gegn 244. gr. laganna eða málshöfðun ræðst ekki af kröfu þess sem misgert er við. Verður þessi málsvörn ákærðu því ekki tekin til greina. Framburður ákærðu fyrir lögreglu og dóminum var ruglingslegur og ótrúverðugur. Þó liggur fyrir að hún kveðst hafa greitt fyrir öldósina áður en hún yfirgaf Gónhól. Þá kveður hún armbandið hafa þvælst í pokann um leið og hún setti pilsið í hann. Er framburður ákærðu í hróplegri mótsögn við framburð G-kk-ef sem kvaðst viss um að hafa séð ákærðu taka öldósina úr kælinum, setja hana í poka og ganga með hana beint út án þess að greiða fyrir hana. Þá er framburður ákærðu hvað varðar armbandið og pilsið í engu samræmi við framburð S-kvk-ef, sem var trúverðugur fyrir dóminum. Ákærða kvaðst hafa sett pilsið sjálf í poka þegar hún keypti það. S-kvk-nf neitaði því staðfastlega og kvaðst viss um að hún hefði sett pilsið sjálf í pokann áður en hún tók við kreditkorti ákærðu. Verður að telja, þrátt fyrir neitun ákærðu, það sannað með staðföstum framburði vitna, að ákærða hafi gerst sek um þá háttsemi sem henni er gefin að sök í ákæru. Framburður ákærðu hjá lögreglu, fyrst að neita því að vera á bifreið yfir höfuð, að hún hafi sent pilsið með dóttur sinni til Reykjavíkur, svo og að hún hafi hent dósinni í ruslafötu áður en hún fór frá Gónhól, en dósin fannst undir poka í framsæti bifreiðar hennar fyrir framan Gónhól, færir enn fremur stoðir undir ótrúverðugleika ákærðu. Verður ákærða því sakfelld fyrir þá háttsemi sem henni er gefin að sök í ákæru en hún er réttilega heimfærð til refsiákvæða.

Samkvæmt sakavottorði ákærðu gekkst hún undir sátt þann 22. maí 2001 fyrir þjófnað og var gert að greiða 20.000 krónur í sekt til ríkissjóðs. Þann 3. mars 2006 var ákærða sakfelld fyrir þjófnað en ákvörðun refsingar frestað skilorðsbundið í tvö ár. Þann 20. september 2006 var ákærða aftur sakfelld fyrir þjófnað og dæmd í þrjátíu daga fangelsi, skilorðsbundið til tveggja ára. Þann 24. júlí 2009 gekkst ákærða undir sátt fyrir ölvunarakstur og þann 17. september 2009 var ákærða dæmd í tveggja mánaða fangelsi, skilorðsbundið til tveggja ára, fyrir þjófnað. Ákærða rauf skilorð dómsins frá 17. september 2009 með broti því sem hún hefur verið sakfelld fyrir nú. Með vísan til 60. gr. almennra hegningarlaga verður skilorð þess dóms nú dæmt upp. Ákærða hefur verið sakfelld fimm sinnum fyrir þjófnaðarbrot frá árinu 2001 en fyrri brot hafa ítrekunaráhrif við ákvörðun refsingar nú.

Er refsing ákærðu nú ákveðin fangelsi í þrjá mánuði. Ekki þykja skilyrði til að skilorðsbinda refsinguna.

Þá ber að dæma ákærðu til greiðslu alls sakarkostnaðar sem eru málsvarnarlaun skipaðs verjanda hennar, S-kk-ef S-kk-ef hrl., sem eru hæfilega ákveðin 250.000 krónur, allt að teknu tilliti til virðisaukaskatts.

G-kk-nf Ö-kk-nf J-kk-nf fulltrúi flutti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, M-kvk-nf B. G-kvk-nf, sæti fangelsi í þrjá mánuði.

Ákærða greiði allan sakarkostnað sem er málsvarnarlaun skipaðs verjanda hennar, S-kk-ef S-kk-ef hrl., 250.000 krónur, þar með talinn virðisaukaskattur.

Á-kvk-nf G-kvk-nf.